Testimonials | Sakkie Parsons E-mail Ministry
Baie Dankie Sakkie
Jou dagstukke is vir my altyd ‘n groot hulp en help my baie in my lewenspad.
Ek stuur gereeld een van jou goedjies aan vir ‘n vriendin as bemoediging, inspirasie en ook as raad.
Weereens baie dankie vir die moeite wat jy vir ons doen weet dat ons dit raaksien en God gaan jou ryklik seën en hopelik ontmoet ons almal op die wolke eendag.
Ek wil vra of jy asseblief vir my die volgende van jou dag stukkies kan aanstuur:
Net om te sê: Duisend dankies vir al die insiggewende en leersame leesstukke wat u stuur.
Eers met jou vyeboom storie se verduideliking, kan ek nou vir die eerste maal verstaan hoékom Jesus die vyeboom gestraf het - dit was nooit vir my duidelik nie.
Die Van Stadensbrug episode het ook trane gebring.
Daar is diep boodskappe wat oorgedra word in bogenoemde stukke.
Ek het nagelaat om in verlede dankie vir jou te sê. Ek geniet en waardeer jou moeite om die leesstukke vir ons te stuur.
Ek glo ons sal mekaar spoedig in die Hemel sien - Die Bruidegom se koms is so naby!
Seëngroete en Shalom
Die Gedagtes uit die Woord wat Estelle van skryf is die getuienis: ‘Die Vyeboom’ asook ‘n getuienis wat ek gedeel het; ‘God is ons Trooster’ geskryf deur Benescke J van Rensburg.
Hi geliefde vriend in Jesus, ek was so bly ek het van jou wonderlike bediening gehoor, ons het jou jare terug op Brits by die Oase kerk ontmoet, en toe het ek daardie tyd by jou ‘n bandjie gekoop met jou liedjies op, ai Sakkie het jy dalk nou ‘n Cd met die liedjies op, laat weet asb sal so graag dit wil bekom.
Onder andere Draai hekkie
Ek hoop nie ek is nou lastig nie maar daai liedjies was vir jare ‘n seën in ons huis
Mag Vader jou ryklik seën, mag jy van krag tot krag gaan in jou wonderlike bediening
Die lied waarvan Koos praat se naam is “Wieliewalie draaihek.”
Baie dankie vir al jou stukkies wat ek nou gereeld kry! Dis wonderlik om te sien hoe jy alles wat jy sê uit die Woord staaf en op só ‘n manier dat ‘n mens dit kan verstaan!
Kan ek asb dan nou ook die volgende kry?
Die sigbare dinge is tydelik, maar die onsigbare ewig.
Die derde Hemel en ons loon.
Baie dankie en seën vir jou!
Vreeslik dankie. Ek vind u dagstukkies baie baie verrykend en insiggewend.
Baie dankie vir die tyd wat u insit om ons so te bedien.
Die gedagte uit die Woord waaroor Marilize hier skryf se naam is:
Die dwaasheid van die evangelie van die kruis vir sommige
Ek wil vandag op die laaste dag van jou 69ste jaar sê ek wens jou ‘n lang lewe soos Metusalag se 969 jaar.
My wens vir jou is dat jy nog baie lank gespaar word om jou Woordbediening te kan uitdra.
Ek het in die kort rukkie sedert ek jou ontmoet het al baie uit jou Bediening geleer.
Mag hierdie maar net nog die begin wees van wonderlike jare saam met jou geliefdes.
Thea du Plooy.
Ek dink met groot respek en deernis in my hart aan jou wat so dapper ‘n steil en moeilike pad stap Sakkie. Ons HERE het jou waarlik baie sterk gemaak met ‘n vaste gees in jou binneste.
Jy is fisies blind maar Hy laat jou sien wat baie baie mense nie sien nie. Ek het al soveel by jou geleer en leer nog steeds :) Dankie dat jy hierdie nou pad so dapper stap en steeds jou glimlag en humor en mooi geaardheid behou – en duisende dankies vir wat jy vir ons HERE doen – dit verryk en bemoedig sovele mense en laat die helder lig van ons HERE in mense se lewens skyn om die verwarring op te klaar en almal aan te help na ons HERE toe – Hemel toe. Kan jy nou jou indink hoevele mense gaan jou in die Hemel bedank :) Watter wonderlike gedagte. Jy is ‘n lewende getuie en ‘n sprankelende Ster vir JESUS oral waar jy beweeg.
Liefdegroete en Seën,
Goeiedag oom Sakkie.
Ek onthou een dag voor ek my hart vir die Here gegee het.
Dit was in 2010, ek het nog gesoek en baie vrae gevra. Ek en ‘n vriendin van my het die kinders na ‘n park toe gevat daai dag en ons het daar op kombersies onder die bome gesit en piekniek hou terwyl die kinders speel. Sy het ‘n bottel wyn ingepak en ek het ‘n leer gevat met ‘n klomp van oom se boodskappe wat ek uitgeprint het…
Daardie dag het iets in my hart gebeur. Ek sal daardie dag onder daardie bome nooit in my lewe vergeet nie. Ons het deur oom se werk gegaan en dit so saam met die Bybel deurgelees. Daardie dag het ‘n ander boek vir my oopgegaan, en ek kon vir die eerste keer verstaan wat die Bybel se. Ek weet daardie dag is ek wedergebore en het ek die Bybel deur my nuwe oe gelees, met die hulp van die Heilige Gees.
Ons het van die oggend tot 5 uur die middag deur die leer gewerk. En ons het die Woord van God gedrink daai dag en nie eers die wyn oopgemaak nie.
Ek hoop, nee, eintlik glo ek dat dieselfde met nog baie mense sal gebeur wat oom se boodskappe lees. Al is hulle nog nie altyd heeltemal by God nie, op ‘n dag gaan daai woorde oop en als val in plek in. Ek raak sommer tranerig van blydskap dat God aan my hart se deur geklop het, en dat ek Hom gehoor het. En ek dank God dat daar mense soos oom is, wat bereid is om soveel van hulle tyd te spandeer om mense te help wat hulle nie eers ken nie.
Groete met Jesus liefde.
Dankie Sakkie vir hierdie waarheid wat jy met ons deel. Dankie dat jy soveel van die Woord met ons almal al gedeel het.
Dit is verrykend om jou e-pos te lees. Weer eens baie dankie. 'n Mens kan jou liefde vir ons Here so duidelik lees/hoor in jou e-posse. Ek bid dat die Here jou nog lank sal toerus met die Wysheid van die Woord.
Die gedagte uit die Woord waarop Gwen gereageer het is:
Ons is die welriekende geur wat deur Christus vir God opstyg
Baie dankie vir jou skrywe aan my oor: “Hoe weet ek of ek n kind van God is.” Ek het dit baie geniet, en so baie vreugde daaruit geput.
Baie dankie vir al jou skrywes, dit is voorwaar n ‘eye opener’ , ek kon nog elke keer wat jy vir my iets gestuur het, groei in my lewe met ons Here en weet verseker dat Hy my Vader is en dat Hy baie lief is vir my.
En die beproewings wat in my lewe gebeur my net sterker en wyser maak, en my nog nader aan my Vader bring, en dat niks my kan skei van die liefde van ons Here nie.
Jy het n wonderlike gawe van ons Vader ontvang en ek glo jy lei soveel mense na ons Here toe sonder dat jy daarvan weet, mag Hy jou seën in hierdie wonderlike diens wat jy aan jou medemens lewer, jy doen wonderlike werk.
Baie seën en liefde vir jou en jou familie.
Die gedagte uit die Woord waaroor Fransie skryf se naam is:
“Hoe weet ek dat ek ‘n kind van God is.”